BRD alocă 140 mil.lei pentru finanțarea IMM-urilor, cu dobânzi și garanții reduse, printr-un parteneriat cu Fondul European de Investiții 23 aug 2017 Autor: Roxana Rosu BRD Groupe Société Générale oferă clienților IMM credite pentru finanțarea  capitalului de lucru și a proiectelor de investiții, cu garanții și dobânzi reduse, în baza unui parteneriat cu Fondul European de Investiții (FEI), valoarea totală a fondurilor disponibile fiind de 140 milioane lei.  Acesta este al treilea acord încheiat între BRD și FEI, după cele semnate în anul 2004, privind garantarea creditelor de investiții destinate IMM-urilor și în 2013, privind instrumentul financiar JEREMIE adresat IMM-urilor, care a permis acordarea de finanțări cu subvenție parțială de dobândă și cu cerințe reduse de garanții.